2062 Westwood Ave, Redding, CA 96001 (MLS # 17-4790) - Homes in Redding
2062 Westwood Ave, Redding, CA 96001 (MLS # 17-4790)
1st Floor Bathroom, Carbon Detector, Dual Pane Windows, Laundry in Garage; Flooring: Hardwood Unisa-studente, dosente moet dalk Afrikataal leer | Maroela Media
Die Universiteit van Suid-Afrika (Unisa) wil hê dat personeel en studente aan dié universiteit ten minste een Afrikataal moet kan praat. Unisa se bestuur het die afgelope week ŉ dokument uitgereik wat lui dat alle personeel en studente aan dié inrigting ten minste een Afrikataal moet aanleer. Die universiteit beskou nie Afrikaans as ŉ Afrikataal nie.
Luidens dié dokument beoog die universiteit om “kognitiewe geregtigheid te herstel deur middel van taaltransformasie” deur die taalwerwing van Afrikatale aan te moedig. Die universiteit wil dié strategie instel deur ŉ module saam te stel waar studente basiese kommunikasievaardighede in drie Afrikatale, naamlik Nguni, Sesotho en Xitsonga of Tshivenda, sal verwerf. Die studente moet dan een van dié tale kies om aan te leer.
Die dokument verwys ook daarna dat dié module gebruik kan word as ŉ prototipe om so die oorblywende amptelike Afrikatale aan studente vir taalwerwing beskikbaar te stel.
Die universiteit beoog om oor drie jaar al die amptelike Afrikatale aanlyn beskikbaar te stel vir meertalige kommunikasie in die universiteitsmilieu.
AfriForum Jeug vra nou dat die universiteit van dié plan afsien of dan ten minste Afrikaans by die lys van Afrikatale voeg.
AfriForum veg al jare teen die instelling van ŉ eentalige Engelse taalbeleid by Unisa. Die appèlsaak teen die uitsluiting van Afrikaans as amptelike taal van onderrig aan dié universiteit is in November 2019 aangehoor en uitspraak is voorbehou. Volgens Bernard Pieters, bestuurder van AfriForum Jeug, is die feit dat Unisa nou met ingrypende taalaanpassings vorendag kom, uiters voortydig.
“Dit sou sin maak om vir die uitspraak te wag en dan nuwe vereistes aan die personeel en studente te stel, maar ten minste gee Unisa nou toe dat sy argumente in die hofsaak oor die onnodigheid en die koste van veeltalige onderrig en kommunikasie verkeerd was,” sê Pieters.
Pieters sê hulle is ook bekommerd dat die besluit van Unisa verwarring en onsekerheid onder personeel kan skep rakende hul toekoms by dié instelling, indien hulle sou besluit om nie ŉ Afrikataal soos deur Unisa voorgeskryf aan te leer nie.
Pieters sê AfriForum en AfriForum Jeug wil toesien dat die taalregte van die sowat 90% Suid-Afrikaners vir wie Engels nie ŉ moedertaal is nie, in ag geneem en beskerm sal word. “Die aankondiging van Unisa is wel ŉ stap in dié rigting, maar dan moet Afrikaans ook ingesluit word.”
Unisa het nie reageer op verdere navrae oor dié dokument nie.
Afrikaans is ‘n Afrikataal, Engels nie…..
Hoe pateties kan hierdie anc regering nog wees!Elke mense kan leer wat hy/sy wil,nie wat die ertjiebreine wil hê hul moet leer nie.Ek stel geensins belang om n swart taal te praat nie,ek is wit en Dis my reg om te praat wat ek wil!Laat unisa maar hul swart boeties try leer.Laat wittes by akademia gaan leer!
Moet altyd krap waar dit nie jeuk nie! Sou dink dat Mandarin nou eerste taal is om te leer. Gaan seker moeilik wees om met al die miljoene Chinese wat die land gaan inval, Afrikaans te praat?